JayJayThrowThrow/commonwealth-wiki-mix huggingface dataset:
घाघरा नदी

घाघरा नदी (Ghaghara river) या सरयू नदी (Saryu River) या कर्णाली नदी (Karnali river) तिब्बत, नेपाल और भारत में बहने वाली एक नदी है। यह गंगा नदी की एक प्रमुख उपनदी है। घाघरा पहनने वाला चोला होता है इसी के नाम पर इसका नाम घाघरा पड़ा (एक किवदंती के अनुसार)

घाघरा नदी को सरयू नाम से भी जाना जाता है। इसके किनारे अयोध्या एवं दोहरीघाट जैसे पवित्र तीर्थ बसते हैं।

अयोध्या मर्यादा पुरुषोत्तम भगवान श्री राम की जन्म भूमि रही है । इसी कारणवश अयोध्या हिंदू धर्म में एक महत्वपूर्ण तीर्थ है। अयोध्या मोक्षदायिनी 7 पवित्र स्थान में से एक है। इस स्थान पर श्री राम जन्मभूमि, श्री हनुमान मंदिर, कनक भवन, दशरथ महल, नागेश्वर मंदिर आदि पवित्र स्थान है

त्रेता युग में सरयू के किनारे दोहरीघाट नामक स्थान पर भगवान श्री राम एवं भगवान श्री परशुराम का मिलन हुआ था। क्योंकि दोनों भगवान श्री हरि विष्णु के अवतार थे इसलिए स्थान का नाम दोहरीघाट पड़ा। कथा के अनुसार जब भगवान श्री राम भगवती जानकी से विवाह करके अयोध्या पुरी को वापस जा रहे थे तब मार्ग में भगवान परशुराम उनसे जिस स्थान पर मिले वही आज दोहरीघाट नाम से प्रसिद्ध है। इस स्थान पर भगवान श्री राम ने गौरी शंकर भगवान का पूजन किया था । दोहरीघाट से कुछ दूरी पर सरयू नदी के किनारे भगवान् श्री लक्ष्मण जी का पवित्र मंदिर भी है जिनका विग्रह भगवान विष्णु का प्रतीत होता है तथा यह विग्रह भूमि से स्वयं प्रकट हुआ था
मार्ग

यह दक्षिणी तिब्बत के ऊंचे पर्वत शिखरों (हिमालय) से मानसरोवर झील के समीप से निकलती है। यहाँ से यह नेपाल में प्रवेश करती है, जहाँ इसका नाम कर्णाली है। इसके बाद यह भारत के उत्तर प्रदेश एवं बिहार में प्रवाहित होती है। लगभग ९७० किमी की यात्रा के बाद बलिया और छपरा के बीच यह गंगा में मिल जाती है।
घाघरा के किनारे बहराइच और बाराबंकी जनपद के बसे हुए क्षेत्र को गांजर क्षेत्र भी कहा जाता है ऐसा माना जाता है कि यह क्षेत्र एक सांस्कृतिक रूप से और आर्थिक रूप से पिछड़ा हुआ क्षेत्र है यहां विभिन्न भाषाई और सामाजिक सांस्कृतिक गतिविधियों का केंद्र है यह बहराइच, सीतापुर, गोंडा,बाराबंकी, अयोध्या, बस्ती ,टाण्डा, राजेसुल्तानपुर, दोहरी घाट, बलिया आदि शहरों के क्षेत्रों से होकर गुजरती है।
इन्हें भी देखें

* भारत की नदियों की सूची
* गंगा नदी
* मानसरोवर झील
सन्दर्भ

श्रेणी:भारत की नदियाँ
श्रेणी:नेपाल की नदियाँ
श्रेणी:तिब्बत की नदियाँ
श्रेणी:गंगा नदी की उपनदियाँ
*
झेलम नदी

thumb||320px
झेलम नदी (Jhelum River), जिसका मूल वैदिक संस्कृत नाम वितस्ता नदी (Vitasta River) और कश्मीरी नाम व्यथ न'द (Vyath Nad) है, उत्तरी भारतीय उपमहाद्वीप में बहने वाली एक नदी है। यह भारत के जम्मू और कश्मीर प्रदेश, पाक अधिकृत कश्मीर और पाकिस्तान के ख़ैबर पख़्तूनख़्वा व पंजाब प्रान्तों में बहती है। झेलम सिन्धु नदी की एक प्रमुख उपनदी है, और उन पाँच नदियों में से एक है जिनके कारण "पंजाब" (पाँच-आब या पाँच पानी) का नाम पड़ा है।
नदीमार्ग

झेलम का उद्भव भारत में जम्मू और कश्मीर प्रदेश के अनंतनाग ज़िले में वेरीनाग नामक पानी के चश्में में होता है, और इसका अंत पाकिस्तान के पंजाब प्रान्त के झंग ज़िले में त्रिम्मू नामक स्थान पर चनाब नदी में संगम के साथ होता है, जिसके पश्चात चनाब नदी का आगे जाकर स्वयं विलय सिन्धु नदी में होता है।
नदी की लम्बाई

झेलम नदी की लम्बाई 725 किमी है।
इन्हें भी देखें

* वेरीनाग
* चनाब नदी
* सिन्धु नदी
बाहरी कड़ियाँ

* झेलम की आधिकारिक वेबसाइट - उर्दू संस्करण
* झेलम की आधिकारिक वेबसाइट - अंग्रेजी संस्करण
सन्दर्भ

श्रेणी:झेलम
श्रेणी:सिन्धु नदी की उपनदियाँ
श्रेणी:भारत की नदियाँ
श्रेणी:जम्मू और कश्मीर की नदियाँ
श्रेणी:ऋग्वैदिक नदियाँ
परती परिकथा

परती परिकथा फणीश्वर नाथ रेणु द्वारा रचित हिंदी उपन्यास है। मैला आँचल के बाद यह रेणु का दूसरा आंचलिक उपन्यास था।
इसमें परानपुर गाँव का अंचल ही नायक है किन्तु यहाँ पर कुछ पात्र, जैसे कि, जीतेन्द्र मिश्र, को नायकत्व के करीब माना जा सकता है।
कथावस्तु

परती परिकथा में परानपुर गाँव कथा के केंद्र में है। गाँव में कई जातियाँ और उपजातियाँ है। विभिन्न सरकारी योजनाओं, ग्राम समाज सुधार और विकास योजनाएं, जमींदारी उन्मूलन, लैंड सर्वे ऑपरेशन, कोसी योजना आदि के प्रति लोगों में अपार उत्साह है। उपन्यास का नायक जितेंद्र जित्तन अपने निजी अनुभव से राजनीति की कटुता और षड़यंत्र को बुरा समझता है और सदा उससे दूर रहता है।

उपन्यास के कथा सूत्र जित्तन और उसके पिता शिवेंद्र नाथ मिश्र से जुड़कर ग्राम समाज के प्रतिनिधि अंकन को एक रोचक प्रेम कथा में परिवर्तित कर देते हैं। पूरी कथा शिवेंद्र तथा ताजमनी और जीत्तन तथा इरावती की प्रेम कथा के आसपास चलती है।

श्रेणी:उपन्यास
श्रेणी:फणीश्वर नाथ रेणु
कितने चौराहे

कितने चौराहे एक उपन्यास है जिसके रचायिता फणीश्वर नाथ रेणु हैं। इस उपन्यास में आजादी के ठीक पहले तथा उसके अन्त में आजादी के तुरत बाद के ग्रामीण भारत में हो रही गतिविधियों को चित्रित किया गया है। उपन्यास का परिवेश, रेणु के अन्य उपन्यासों की तरह, उत्तरी बिहार का कोशी क्षेत्र है।

रेणु इस उपन्यास को एक युवा बलिदानी को समर्पित करते हैं :

किशोर शहीद ध्रुव कुण्डु को-

उन्होंने कहा - आगे मत बढ़ो, लौट जाओ।
तुमने कहा - झंडा फहराकर ही लौटूँगा।
उन्होंने कहा - गोली मार दूँगा।
तुमने छाती तान दी।
झंडा तुमने फहराया
उन्होंने गोली दाग दी,
गोली दाग दी ! ...


श्रेणी:उपन्यास
श्रेणी:फणीश्वर नाथ रेणु
एक आदिम रात्रि की महक

एक आदिम रात्रि की महक' (1967) एक कथा-संग्रह है। इसमें संग्रह में कुल 14 कहानियां संकलित हैं जिसके रचायिता फणीश्वर नाथ रेणु हैं। इस संग्रह की कहानियाँ हैं

# एक आदिम रात्रि की महक - एक रेलवे कर्मचारी के नौजवान सहायक की ज़िन्दगी
# तबे एकला चलो रे - गाँव के एक भैस की कहानी जो राजनीतिक भूमिका अदा करती है।
इसके अलावा इसमें -
संवादिया, जाहिद अली, टेबुल,अक्ल और भैंस आदि कुछ मुख्य कहानियांं हैं।

श्रेणी:कथा-संग्रह
श्रेणी:फणीश्वर नाथ रेणु
ठुमरी (कथासंग्रह)

ठुमरी एक कथा-संग्रह है जिसके रचायिता फणीश्वर नाथ रेणु हैं। ठुमरी नामक इस कथा संग्रह में विविध प्रकार की कहानियाँ हैं और ठुमरी शीर्षक से कोई कहानी न होते हुए भी इसीलिए लेखक ने इसका नाम ठुमरी नमक गायन विधा के नाम पर रखा है जिसमें मिश्रित भावों और रागों का निरूपण होता है, क्योंकि यह संग्रह विविध प्रकार और भाव वाली कहानियों का संग्रह है।

इस कथा संग्रह की सर्वाधिक प्रसिद्द कहानी तीसरी कसम है जिस पर शैलेन्द्र ने एक फ़िल्म का निर्माण किया जी इसी तीसरी कसम नाम से है और जिसमें राज कपूर तथा वहीदा रहमान मुख्य भूमिकाओं में हैं।

इस संग्रह की एक अन्य कहानी पंचलाइट काफ़ी लोकप्रिय रही और यह कई जगह हिन्दी कहानी के पाठ्यक्रम का हिस्सा भी है।
प्रमुख कहानियाँ

* रसपिरिया
* पंचलाइट
* तीसरी कसम उर्फ मारे गये गुलफ़ाम
सन्दर्भ

श्रेणी:कथा-संग्रह
श्रेणी:फणीश्वर नाथ रेणु
रिपोर्ताज

रेपॉर्टाश्ज़ या रिपॉर्टिज गद्य-लेखन की एक विधा है। रेपॉर्टाश्ज़ फ़्रांसीसी भाषा का शब्द है, जबकि रिपॉर्ट अथवा रिपोर्ट अंग्रेज़ी भाषा का शब्द है। रिपोर्ट किसी घटना के यथातथ्य वर्णन को कहते हैं। रिपोर्ट सामान्य रूप से समाचार-पत्र के लिए लिखा जाता है और उसमें साहित्यिकता नहीं होती है। रिपोर्ट के कलात्मक तथा साहित्यिक रूप को रेपॉर्टाश्ज़ कहते हैं। वास्तव में रेखाचित्र की शैली में प्रभावोत्पादक ढंग से लिखे जाने में ही रेपॉर्टाश्ज़ की सार्थकता है। आँखों देखी और कानों सुनी घटनाओं पर भी रेपॉर्टाश्ज़ लिखा जा सकता है। कल्पना के आधार पर रेपॉर्टाश्ज़ नहीं लिखा जा सकता है। घटना प्रधान होने के साथ ही रेपॉर्टाश्ज़ को कथातत्त्व से भी युक्त होना चाहिये। रेपॉर्टाश्ज़ लेखक को पत्रकार तथा कलाकार दोनों की भूमिका निभानी पडती है। रेपॉर्टाश्ज़ लेखक के लिये यह भी आवश्यक है कि वह जनसाधारण के जीवन की सच्ची और सही जानकारी रखे। तभी रेपॉर्टाश्ज़ लेखक प्रभावोत्पादक ढंग से जनजीवन का इतिहास लिख सकता है।
इतिहास

द्वितीय महायुद्ध में रेपॉर्टाश्ज़ की विधा पाश्चात्य साहित्य में बहुत लोकप्रिय हुई। विशेषकर रूसी तथा अंग्रेज़ी साहित्य में इसका प्रचलन रहा। हिन्दी साहित्य में विदेशी साहित्य के प्रभाव से रेपॉर्टाश्ज़ लिखने की शैली अधिक परिपक्व नहीं हो पाई है। शनैः-शनैः इस विधा में परिष्कार हो रहा है। सर्वश्री प्रकाशचन्द्र गुप्त, रांगेय राघव, प्रभाकर माचवे तथा अमृतराय आदि ने रोचक रेपॉर्टाश्ज़ लिखे हैं। पर हिन्दी में साहित्यिक, श्रेष्ठ रेपॉर्टाश्ज़ लिखे जाने की पूरी संभावनाएँ हैं।

श्रेणी:हिन्दी
श्रेणी:साहित्य
श्रेणी:रिपोर्ताज
श्रेणी:गद्य
पंचलाइट

पंचलाइट एक हिन्दी कहानी है जिसके लेखक फणीश्वर नाथ रेणु हैं। यह कहानी रेणु के कहानी संग्रह 'ठुमरी' में संकलित है। यह कहानी आंचलिक कहानियों कि श्रेणी में एक प्रमुख कहानी मानी जाती है। यह कहानी 1950 से 1960 के मध्य लिखी गयी थी यह उत्तर प्रदेश और बिहार में हिन्दी साहित्य के कई पाठ्यक्रमों में भी शामिल है।
संक्षिप्त कथानक

यह कहानी बिहार के ग्रामीण परिवेश के गिर्द घूमती है। गाँव के एक युवक गोधन का मुनरी नामक लड़की से प्रेम है जिससे नाराज़ होकर पंचायत ने उसका बहिष्कार कर रखा है। एक दिन मेले से गाँव वाले सार्वजनिक उपयोग के लिये पेट्रोमैक्स (जिसे वहाँ के लोग अंगिका में पंचलाइट या पंचलैट कहते हैं) खरीद कर लाते हैं। सभी उत्साह में हैं लेकिन तभी पता चलता है कि इसे जलाना तो किसी को आता ही नहीं। गाँववालों के भोलापन और पेट्रोमैक्स जलाना न आने के कारण हास्य की स्थिति पैदा होती है। दूसरे गाँव के लोग उपहास करने लगते है। तब मुनरी अपनी सहेली के माध्यम से पंचों से कहलवाती है कि गोधन को आता है पंचलाइट जलाना। पंच लोग दूसरे गाँव से पंचलाइट जलाने के लिये किसी को बुलाने की बेइज्ज़ती से बचने के लिये अंततः गोधन को माफ कर देते हैं और उसका हुक्का-पानी बहाल कर दिया जाता है। और उसे सनीमा का गाना गाने की छूट भी मिल जाती है। पंचलाइट कहानी में जाति के आधार पर ग्रामीण समाज विभिन्न टोलियो में विभाजित है
वर्तमान परिप्रेक्ष्य

रेणु की इस कहानी का नाटक के रूप में मंचन इस इलाके में काफ़ी प्रचलित है। इसका मंचन प्रोफेशनल कलाकारों द्वारा भी हुआ है। इस कहानी पर एक लघु-फ़िल्म भी बनी है
सन्दर्भ
बाहरी कड़ियाँ

श्रेणी:फणीश्वर नाथ रेणु
श्रेणी:कहानी
तबे एकला चलो रे

अंगूठाकार|रबीन्द्रनाथ ठाकुर


"जदि तोर डाक शुने केउ ना आसे तबे एकला चलो रे" ( ) "यदि आपकी पुकार सुनने कोई न आए तो अकेले चले जाना"), सामान्यतः इसे एकला चलो रे से जाना जाता है, एक बंगाली देशभक्ति गीत है जिसे १९०५ में रबीन्द्रनाथ ठाकुर ने लिखा था।
गीत के बोल

एकला चलो रे का मूल पाठ:
बंगाली लिपि

যদি তোর ডাক শুনে কেউ না আসে তবে একলা চলো রে। একলা চলো, একলা চলো, একলা চলো, একলা চলো রে॥

যদি কেউ কথা না কয়, ওরে ওরে ও অভাগা,যদি সবাই থাকে মুখ ফিরায়ে সবাই করে ভয়—তবে পরান খুলেও তুই মুখ ফুটে তোর মনের কথা একলা বলো রে॥

যদি সবাই ফিরে যায়, ওরে ওরে ও অভাগা,যদি গহন পথে যাবার কালে কেউ ফিরে না চায়—তবে পথের কাঁটাও তুই রক্তমাখা চরণতলে একলা দলো রে॥

যদি আলো না ধরে, ওরে ওরে ও অভাগা,যদি ঝড়-বাদলে আঁধার রাতে দুয়ার দেয় ঘরে- তবে বজ্রানলে আপন বুকের পাঁজর জ্বালিয়ে নিয়ে একলা জ্বলো রে।।

|
देवनागरी

जोदि तोर डाक शुने केउ ना आशे तौबे ऐकला चौलो रे।

ऐकला चौलो, ऐकला चौलो, ऐकला चौलो, ऐकला चौलो रे!

जोदि केउ कौथा ना कौय, ओरे ओरे ओ औभागा,

जोदि शौबाई थाके मुख फिराये शौबाई कौरे भौय

तौबे पौरान खुले ओ तुई, मुखफुटे तोर मोनेर कौथा ऐकला बौलो रे!

जोदि शौबाई फिरे जाय, ओरे ओरे ओ औभागा,

जोदि गौहोन पौथे जाबार काले केउ फिरे न चाय

तौबे पौथेर काँटा ओ तुई, रौक्तोमाखा चौरोण तौले ऐकला दौलो रे!

जोदि आलो ना धौरे, ओरे ओरे ओ औभागा,

जोदि झौड़ बादोले आंधार राते दुयार दैय घौरे

तौबे बौज्रानौले, आपोन बुकेर पांजोर ज्वालिये निये ऐकला ज्वौलो रे!


हिन्दी अनुवाद
सन्दर्भ

श्रेणी:बांग्ला साहित्य
नीहार

नीहार महादेवी वर्मा का पहला कविता-संग्रह है। इसका प्रथम संस्करण सन् १९३० ई० में गाँधी हिन्दी पुस्तक भण्डार, प्रयाग द्वारा प्रकाशित हुआ। इसकी भूमिका अयोध्यासिंह उपाध्याय 'हरिऔध' ने लिखी थी। इस संग्रह में महादेवी वर्मा की १९२३ ई० से लेकर १९२९ ई० तक के बीच लिखी कुल ४७ कविताएँ संग्रहीत हैं।
नीहार की विषयवस्तु के सम्बंध में स्वयं महादेवी वर्मा का कथन उल्लेखनीय है- "नीहार के रचना काल में मेरी अनुभूतियों में वैसी ही कौतूहल मिश्रित वेदना उमड़ आती थी, जैसे बालक के मन में दूर दिखायी देने वाली अप्राप्य सुनहली उषा और स्पर्श से दूर सजल मेघ के प्रथम दर्शन से उत्पन्न हो जाती है।" इन गीतों में कौतूहल मिश्रित वेदना की अभिव्यक्ति है।
सन्दर्भ

2. निहार के बारे में महादेवी वर्मा का जीवन परिचय में काफी सरलता से बताया गया है


श्रेणी:महादेवी वर्मा
श्रेणी:कविता संग्रह
दीपशिखा (कविता-संग्रह)

दीपशिखा महादेवी वर्मा जी का का पाँचवाँ कविता-संग्रह है। इसका प्रकाशन १९४२ में हुआ। इसमें १९३६ से १९४२ ई० तक के गीत हैं।
इस संग्रह में १४७ पृष्ठ हैं और यह लोकभारती प्रकाशन, इलाहाबाद द्वारा प्रकाशित किया गया है।

इस संग्रह के गीतों का मुख्य प्रतिपाद्य स्वयं मिटकर दूसरे को सुखी बनाना है।
इस संग्रह की भूमिका में वे स्वयं कहती हैं- "दीप-शिखा में मेरी कुछ ऐसी रचनाएँ संग्रहित हैं जिन्हें मैंने रंगरेखा की धुंधली पृष्ठभूमि देने का प्रयास किया है। सभी रचनाओं को ऐसी पीठिका देना न सम्भव होता है और न रुचिकर, अतः रचनाक्रम की दृष्टि से यह चित्रगीत बहुत बिखरे हुए ही रहेंगे।" और मेरे गीत अध्यात्म के अमूर्त आकाश के नीचे लोक-गीतों की धरती पर पले हैं।
thumb|150px|left|दीपशिखा- नया संस्करण

महादेवी के गीतों का अधिकारिक विषय ‘प्रेम’ है। पर प्रेम की सार्थकता उन्होंने मिलन के उल्लासपूर्ण क्षणों से अधिक विरह की अन्तश्चेतनामूलक पीड़ा में तलाश की। मिलन के चित्र उनके चित्र उनके गीतों में आकांक्षित और संभावित, अतः कल्पनाश्रित ही हो सकते थे, पर विरहानुभूति को भी उन्होंने सूक्ष्म, निगूढ़ प्रतीकों और धुंधले बिंबों के माध्यम से ही अधिक अंकित किया। उनके प्रतीकों का विश्लेषण करते हुए अज्ञेय ने कहा: ‘उन्हें तो वैयक्तिक अनुभूतियों की अभिव्यक्ति भी देनी थी और सामाजिक शिष्टाचार तथा रूढ़ बंधनों की मर्यादा भी निभानी थी। यही भाव उन्हें प्रतीकों का आश्रय लेने पर बाध्य करता है।’ महादेवी के गीतों में ऐसे बिम्बों की बहुतायत है जो दृष्यरूप या चित्र खड़े करने की बजाय सूक्ष्म संवेदन अधिक जगाते हैं, ‘रजत् रश्मियों की छाया में धूमिल घन-सा वह आता’ जैसी पंक्तियों में ‘वह’ को प्रकट करने की अपेक्षा धुंधलाने का प्रयास अधिक दिखाई देता है।

इसका ताज़ा संस्करण वाणी प्रकाशन, नई दिल्ली से पेपरबैक पर प्रकाशित किया गया है जिसमें 59 पृष्ठ हैं। इसमें मूल पुस्तक की भूमिका को हटा दिया गया है।
बाहरी कड़ियाँ

दीपशिखा कविता संग्रह में संकलित रचनाओं को कविता कोश में पढा़ जा सकता है।


श्रेणी:कविता संग्रह
श्रेणी:महादेवी वर्मा
अतीत के चलचित्र

अतीत के चलचित्र महादेवी वर्मा द्वारा रचित एक रेखाचित्र है। इसमें लेखिका हमारा परिचय रामा, भाभी, बिन्दा, सबिया, बिट्टो, बालिका माँ, घीसा, अभागी स्त्री, अलोपी, बबलू तथा अलोपा इन ग्यारह चरित्रों से करवाती हैं। सभी रेखा-चित्रों को उन्होंने अपने जीवन से ही लिया है, इसीलिए इनमें उनके अपने जीवन की विविध घटनाओं तथा चरित्र के विभिन्न पहलुओं का प्रत्यारोपण अनायास ही हुआ है। उन्होंने अनुभूत सत्यों को जस-का-तस अंकित किया है।


महादेवी के रेखाचित्रों की यह विशेषता भी है कि उनमें चरित्र चित्रण का तत्त्व प्रमुख रहा है और कथ्य उसी का एक हिस्सा मात्र है। इनमें गंभीर लोक दर्शन का उद्घाटन होता चलता है, जो हमारे जीवन की सांस्कृतिक धारा की ओर इंगित करता है। 'अतीत के चल-चित्र' में सेवक 'रामा' की वात्सल्यपूर्ण सेवा, भंगिन 'सबिया' का पति-परायणता और सहनशीलता, 'घीसा' की निश्छल गुरुभक्ति, साग-भाजी बेचने वाले अंधे 'अलोपी' का सरल व्यक्तित्व, कुम्हार 'बदलू' व 'रधिया' का सरल दांपत्य प्रेम तथा पहाड़ की रमणी 'लछमा' का महादेवी के प्रति अनुपम प्रेम, यह सब प्रसंग महादेवी के चित्रण की अकूत क्षमता का परिचय देते हैं।
-------------------------------------------------------------
टीका टिप्पणी


श्रेणी:साहित्य
श्रेणी:गद्य
श्रेणी:महादेवी वर्मा
श्रेणी:हिन्दी साहित्य
कथा-संग्रह

कथा का अर्थ है कहानी और संग्रह का अर्थ है एक साथ रखना। इस प्रकार जब किसी पुस्तक के रूप में कहानियों को एक साथ रखा जाता है तब उसको कहानी संग्रह कह सकते हैं। ये संग्रह लेखन की प्रत्येक विधा में होते हैं, जैसे- कविता संग्रह, निबंध संग्रह इत्यादि। लेकिन बहुत से लेखकों की कहानियों को एक ही किताब में संग्रह किया जाए तो उसको कहानी-संकलन या कथा-संकलन कहते हैं। इससे स्पष्ट होता है कि जब किसी एक ही लेखक की कहानियों को संग्रह कर के पुस्तक बनाई जाती है या प्रकाशित की जाती है तब उसको कहानी-संग्रह या कथा-संग्रह कहते हैं। यह प्रकाशन की एक विधा है।
सन्दर्भ

कथा-संग्रह
कथा-संग्रह
११ सितंबर

11 सितंबर ग्रेगोरी कैलंडर के अनुसार वर्ष का 254वॉ (लीप वर्ष में 255 वॉ) दिन है। साल में अभी और 111 दिन बाकी है।
प्रमुख घटनाएँ

*1789 - ऐलॅक्सैण्डर हैमिलटन अमेरिका के प्रथम वित्त सचिव नियुक्त
* 1803- दिल्ली की लड़ाई, 1803, द्वितीय आंग्ल-मराठा युद्ध के अंतर्गत
* 1896 प्रथम विश्व धर्म सम्मेलन शिकागो, अमेरिका में आयोजित हुआ।
* 1906 महात्मा गाँधी ने दक्षिण अफ़्रीका में सत्याग्रह आन्दोलन आरंभ किया।
* 1922- आस्ट्रेलिया के मेलबर्न में सचित्र दैनिक समाचार पत्र द सन न्यूज पेक्टोरियल का आरंभ हुआ।
* 1965- भारत-पाक युद्ध,1965 के दौरान भारतीय सेना का लाहौर के निकट बरकी पर कब्ज़ा
* 1971- मिस्र का संविधान आधिकारिक रूप से लागू हुआ।
* 2001 अमेरिका में यात्री हवाई विमानों को मिसाइल की तरह इस्तेमाल कर आत्मघाती हमले हुए। आतंकवादियों ने अपहरण कर दो विमानों को न्यू यार्क के वर्ल्ड ट्रेड टावर की दो इमारतों से टकरा दिया। एक और विमान वर्जिन्या स्थित पेंटागन पर गिरा दिया गया। चौथा विमान पेन्सिलवेनिया में गिरा।
जन्म

* 1862 - ओ. हेनरी, अमेरीकी लेखक
* १८९५- विनोबा भावे भारत प्रसिद्ध समाजसेवी
निधन

* 2022 जगद्गुरु शंकराचार्य स्वामी स्वरूपानन्द सरस्वती जी महाराज ( ज्योतिष्पीठाधीश्वर एवं द्वारका शारदापीठाधीश्वर )
*1921 सुब्रह्मण्य भारती - एक तमिल कवि थे।
* 1948: मोहम्मद अली जिन्नाह
* 1964: गजानन माधव 'मुक्तिबोध'
* 1971: निकिता ख़्रुश्चेव
* 1973: नीम करौली बाबा
* 1987: महादेवी वर्मा,- हिन्दी कवयित्री और हिन्दी साहित्य में छायावादी युग के चार प्रमुख स्तंभों में से एक।
पर्व,त्यौहार,छुट्टियाँ आदि

*अमेरिका : पेट्रियट डे
*अर्जेंटीना : शिक्षक दिवस
बहारी कडियाँ

* बीबीसी पे यह दिन

सितंबर, ११
झरना (कविता-संग्रह)

झरना (काव्य) के रचयिता जयशंकर प्रसाद हैं। यह पुस्तक छायावादी कविता की प्रारम्भिक पुस्तक है। छायावाद का प्रारम्भ झरना के प्रकाशन से ही माना जाता है। झरना का प्रकाशन १९१८ ई० में हुआ। इसमें अपेक्षाकृत कम कविताएँ थीं। आगामी संस्करणों में कुछ कविताएँ और रख दी गईं तथा कुछ कविताओं को हटा दिया गया। झरना की कविताओं में कवि के आगामी विकास का आभास प्राप्त हो जाता है और इसी कारण समीक्षक इसे छायावाद युग का एक महत्त्वपूर्ण सोपान मानते हैं। झरना की अधिकांश कविताएँ १९१४-१९१७ ई० के बीच लिखी गईं है। झरना कवि के यौवनकाल की रचना है और इसकी कविताओं से उसकी मनोदशा का बोध होता है। प्रकृति का मानवीय भावों के साथ एकीकरण भी इन कविताओं में देखा जा सकता है।
इन्हें भी देखें
सन्दर्भ
बाहरी कड़ियाँ

श्रेणी:हिन्दी साहित्य
श्रेणी:हिन्दी काव्य
श्रेणी:जयशंकर प्रसाद
श्रेणी:जयशंकर प्रसाद की काव्य कृतियाँ
उत्तर २४ परगना जिला

उत्तर 24 परगना भारतीय राज्य पश्चिम बंगाल का एक प्रशासकीय जिला है।
शिक्षा

स्कूल

* बरानगर रामकृष्ण मिशन आश्रम उच्च विद्यालय
कॉलेज

* नरूला इंस्टीट्यूट ऑफ़ टेकनोलॉजी
* ऋषि बंकिम चंद्र कॉलेज
विश्वविद्यालय

* भारतीय सांख्यिकी संस्थान
* पश्चिम बंगाल राज्य विश्वविद्यालय
* पश्चिम बंगाल प्रौद्योगिकी विश्वविद्यालय
पर्यावरणीय संकट

उत्तर 24 परगना ज़िले में पहली बार 1983 में आरसेनिक युक्त पानी मिला जो ज़िले के लोगों को बीमार कर रहा था। हानिग्रस्त लोगों को शरीर पर दाग और बालों का झड़ना प्रारंभ हुआ। आरसेनिक से भारत और बांग्लादेश के 3.3 M लोग प्रभावित हुए।
सन्दर्भ

श्रेणी:पश्चिम बंगाल के जिले
*
जलपाईगुड़ी जिला

जलपाईगुड़ी जिला भारत के पश्चिम बंगाल राज्य का एक जिला है। यह पश्चिम बंगाल के उत्तर में स्थित है और इस जिले के अन्तरगत् जलदापाडा राष्ट्रीय उद्धान आता है। न्युजलपाईगुडी उत्तर बंगाल की सबसे प्रमुख रेलवे स्टेशन है व उत्तर पूर्वी सीमान्त रेलवे की एक मन्डलीय रेलवे स्टेशन है जो इसी जिले के अधीन आता है।भारत की कुछ प्रमुख रेलगाडियां यहां से होकर ही असम के लिए जाती है। कुछ प्रमुख रेलगाडियां इस प्रकार हैःराजधानी एक्सप्रेस शताब्दी एक्सप्रेस कामरूप एक्सप्रेस कंचनजंघा एक्सप्रेस कंचनकन्या एक्सप्रेस दार्जिलिन्ग मेल इत्यादि।
इन्हें भी देखें

* जलपाईगुड़ी
* पश्चिम बंगाल
* जलपाईगुड़ी इंस्टिट्यूट ऑफ टेक्नोलॉजी
* उल्लाडाबरी
* मयनागुड़ी उच्च विद्यालय
* वार्निश
सन्दर्भ

श्रेणी:पश्चिम बंगाल के जिले
*
बाँकुड़ा जिला

बाँकुड़ा ज़िला (Bankura district) भारत के पश्चिम बंगाल राज्य का एक ज़िला है। इसका मुख्यालय बाँकुड़ा है।
विवरण

ज़िले के उत्तर में पूर्व बर्धमान ज़िला व पश्चिम बर्धमान ज़िला, पश्चिम में पुरुलिया ज़िला, दक्षिण में झाड़ग्राम ज़िला व पश्चिम मेदिनीपुर ज़िला और पूर्व में हुगली ज़िले का एक भाग हैं। छोटा नागपुर पठार की पूर्वी श्रेणी यहाँ फैली है। यहाँ की प्रमुख नदी दामोदर है, जो ज़िले की उत्तरी सीमा बनाती है। निम्न वार्षिक ताप लगभग २७°सें. तथा वार्षिक वर्षा का औसत ५६ इंच रहता है। पूर्व में जलोढ़ मिट्टी होने से भूमि उपजाऊ है। धान मुख्य फसल के अतिरिक्त ईख, मक्का, तिलहन, दलहन, गेहूँ, पाट, कपास, आदि पैदा किए जाते हैं। रेशम कातना, रेश्मी एवं सूती कपड़े बुनना, ताँबे का काम एवं लाख के उद्योग प्रमुख हैं। बाँकुड़ा, विष्णुपुर, एवं वीरसिंहपुर में टसर रेशम बनाया जाता है। आयात में चावल, पीतल का सामान, रेशमी सामान आदि तथा बाहर जानेवाली चीजों में तंबाकू, नमक, कपास आदि प्रमुख हैं। यहाँ के प्रमुख नगर बाँकुड़ा, विष्णुपुर, वीरसिंहपुर, बड़जोड़ा, राजग्राम, सोनामुखी आदि हैं।

बाँकुडा नगर इस जिले में धालकिशोर नदी (द्वारकेश्वर नदी) के उत्तरी किनारे पर बसा है। ऐसा कहा जाता है कि इसका नाम यहाँ के प्राचीन निवासी बंकू राय के नाम पर पड़ा। यहाँ की जलवायु शुष्क एवं स्वास्थ्यप्रद है। यह ग्रैंड ट्रंक मार्ग पर स्थित है। व्यापार में इसका स्थान प्रमुख है। उद्योगों में तेल पेरना, ईटें बनाना, दरी एवं कपड़ा बुनना, बाँस एवं बेंत का काम करना प्रमुख हैं।
इन्हें भी देखें

* बाँकुड़ा
* पश्चिम बंगाल
सन्दर्भ

श्रेणी:पश्चिम बंगाल के जिले
*
हावड़ा जिला

हावड़ा ज़िला () भारत के पश्चिम बंगाल राज्य का एक ज़िला है। इसका मुख्यालय हावड़ा है। इस जिले का नाम इसके मुख्यालय, हावड़ा शहर के नाम पर रखा गया है।
भूगोल

यह जिला 22°48′ उत्तर और 22°12′ उत्तर अक्षांश के बीच और 88°23′ पूर्व और 87°50′ पूर्व देशांतर के बीच स्थित है। उत्तर एवं दक्षिण में हुगली तथा पूर्व मिदनापुर जिले हैं। इसकी पूर्वी तथा पश्चिमी सीमाएँ क्रमश: हुगली नदी एवं रूपनारायन नदी हैं। दामोदर नदी इस जिले के बीचोबीच बहती है। काना दामोदर तथा सरस्वती अन्य नदियाँ हैं। नदियों के बीच नीची दलदली भूमि मिलती है। राजापुरदलदल सबसे विस्तृत है। धान मुख्य फ़सल है, पर गेहूँ, जौ, मकई तथा जूट भी उगाए जाते हैं।
जलवायु

वार्षिक सामान्य वर्षा 1461 मिलीमीटर है। वार्षिक अधिकतम तापमान 32-39 डिग्री सेल्सियस के बीच और न्यूनतम तापमान 8-10 डिग्री सेल्सियस के बीच रहता है।
संसदीय और विधानसभा क्षेत्र

यह जिला 2 लोकसभा क्षेत्रों में है और इसमें 16 विधानसभा क्षेत्र हैं।
इन्हें भी देखें

* हावड़ा
* दामोदर नदी
सन्दर्भ

श्रेणी:पश्चिम बंगाल के जिले
*
बर्धमान जिला

वर्धमान भारतीय राज्य पश्चिम बंगाल का एक भूतपूर्व जिला था, जिसे ७ April २०१७ में पूर्व बर्धमान और पश्चिम बर्धमान ज़िलो में विभाजित कर दिया गया। इसका मुख्यालय दामोदर नदी के किनारे २३ डिग्री २५' उत्तरी अक्षांश तथा ८७ डिग्री ८५' पूर्वी देशान्तर पर स्थित वर्धमान शहर में था। प्रदेश की राजधानी कोलकाता से १०० किलोमीटर दूर स्थित इस नगर का गौरवशाली पौराणिक इतिहास है। इसका नामकरण २४वें जैन तीर्थंकर महावीर के नाम पर हुआ है। मुगल काल में इसका नाम शरिफाबाद हुआ करता था। मुगल बादशाह जहांगीर के फरमान पर १७वीं शताब्दी में एक व्यापारी कृष्णराम राय ने वर्धमान में अपनी जमींदारी शूरू की। कृष्णराम राय के वंशजों ने १९५५ तक वर्धमान पर शासन किया। वर्धमान जिले में मिले पाषाण काल के अवशेष तथा सिंहभूमि, पुरूलिया, धनबाद और बांकुड़ा जिले के अवशेषों में समानताएँ हैं। इससे पता चलता है कि यह सम्पूर्ण क्षेत्र एक ही प्रकार की सभ्यता और संस्कृति का पोषक था। वर्धमान नाम अपने आप में ही जैन धर्म के २४वें तीर्थंकर महावीर वर्धमान से जुड़ा हुआ है। पार्श्वनाथ की पहाड़िया जैनों का एक महत्वपूर्ण धार्मिक केन्द्र था। यह भी वर्धमान जिले के सीमा से लगा हुआ है। ऐसा विश्वास किया जाता है कि महावीर अपने धर्म के प्रचार एवं प्रसार के सिलसिले में वर्धमान आए थे। जिले में विभिन्न तीर्थंकरो की पत्थर की बनी प्रतिमाएँ प्राप्त हुई हैं। गुप्त काल एवं सेन युग में वर्धमान का एक महत्वपूर्ण स्थान था। सल्तनत काल एवं मुगलकालों में वर्धमान एक महत्वपूर्ण प्रशासनिक केन्द्र था।

जहांगीर की पत्नी नूरजहां वर्धमान की ही थी। नूरजहाँ का पहला पति शेर अफगान वर्धमान का जागीरदार था। जहांगीर ने नूरजहाँ को हासिल करने के लिए कुतुबुद्दीन को वर्धमान का सूबेदार नियुक्त किया। कुतुबुद्दीन और शेर अफगान के बीच वर्तमान वर्धमान रेलने स्टेशन के निकट भयंकर संग्राम हुआ। अंततः दोनो ही मारे गए। आज भी इनकी समाधियो को एक दूसरे के पास वर्धमान में देखा जा सकता है। अकबर के समय में अबुल फजल और फैजी के षडयंत्रों का शिकार होने से बचने के लिए पीर बहराम ने दिल्ली छोड़ दिया। पीर बहराम को इसी वर्धमान शहर ने आश्रय दिया। आज भी यहाँ के हिन्दू और मुस्लिम उन्हें श्रद्धा-पूर्वक स्मरण करते हैं। वर्धमान में एक बहुत बड़ा आम का बगीचा है। यह बगीचा सैकड़ों हिन्दू औरतों के अपने पति के साथ उनकी चिता पर सती होने का गवाह है। मुगलों ने इस्ट इंडिया कम्पनी को तीन ग्राम- सुतानती, गोविन्दपुर तथा कलिकाता एक संधि के जरिए हस्तांतरित कर दिए थे। इस संधि पर हस्ताक्षर वर्धमान में ही हुआ था। कालांतर में यही तीनो ग्राम विकसीत होकर कोलकाता के रूप में जाने गए।
इन्हें भी देखें

* पूर्व बर्धमान जिला
* पश्चिम बर्धमान जिला
सन्दर्भ

श्रेणी:पश्चिम बंगाल के भूतपूर्व ज़िले
श्रेणी:हिन्दी विकि डीवीडी परियोजना
*
ईरोड जिला

ईरोड भारत के दक्षिणी राज्य तमिलनाडु का एक जिला है। तमिळनाडु के पश्चिमोत्तर भाग में स्थित यह जिला सेलम तथा कोयम्बटूर के मध्य आता है। 31 अगस्त, 1979 को इसे कोयम्बटूर ज़िले के विभाजनस्वरूप बनाया गया था। २००१ की जनगणना के मुताबिक इसकी जनसंख्या २५ लाख थी और साक्षरता दर ७५ प्रतिशत। यह ज़िला तमिल समाज सुधारक पेरियार (इ वी रामास्वामी) तथा प्रसिद्ध गणितज्ञ रामानुजन का जन्म स्थान है। इसके उत्तर में कर्नाटक है तथा इसकी पूर्वी सीमा कावेरी नदी से निर्धारित होती है। कावेरी नदी के पार सेलम, नमक्कल तथा करुर के जिले हैं।
इन्हें भी देखें

* ईरोड
* तमिल नाडु
* तमिल नाडु के जिले
सन्दर्भ

श्रेणी:तमिलनाडु के जिले
*